**שנתון תשע"ח**

**לימודי הדגש במדיניות ובממשל**

לימודי ההדגש יתבססו על הקרבה המידית והקשר למוקדי הממשל וקביעת המדיניות הממלכתית בירושלים.

**מטרת לימודי ההדגש**

מִמְשָׁל מתווה את המסגרת הכוללת בה מתעצבות ההחלטות הרשמיות והכוללות של חברה או מדינה. המונח ממשל כולל את המוסדות המרכזיים של החברה, ובכללם הרשות המחוקקת, המבצעת והשופטת. כן, כולל הממשל את רשויות המדינה המוקמות מכוח חוק, את השלטון המקומי ואת המפלגות שמקשרות בין הממשל לחברה.

ההחלטות החברתיות מתגבשות למדיניות שתכליתה להביא להגשמת המטרות שהותוו בהליך הפוליטי.

לימודי ההדגש מכוונים לתלמידים, הבוחנים אפשרות של השתלבות במערכת הציבורית או המפלגתית, לרבות רשויות המדינה, רשויות השלטון המקומי, ארגוני החברה האזרחית והמערכת המפלגתית.

ההדגש המוצע יעניק לתלמידים הבנה מעמיקה של התהליכים בהם הופכות החלטות פוליטיות למדיניות לאומית או מקומית.

**תנאי קבלה**

לימודי ההדגש פתוחים לכל תלמידי המחלקה למדע המדינה שיסיימו את לימודי שנה א' לתואר הבוגר בציון ממוצע של 80 ומעלה. תלמידים המעוניינים להצטרף להדגש זה יגישו בקשה בתום לימודי שנה א' – עד לתאריך 28.9.2017 למייל: political@savion.huji.ac.il

**מבנה לימודי ההדגש**

תלמידי ההדגש יהיו חייבים בלימוד של 16 נ"ז, מתוכם קורס חובה "מדיניות ומנהל ציבורי" (2 נ"ז), לימודי ליבה בהיקף של 4 נ"ז וקורסי בחירה להשלמת מנין 16 נ"ז. אם יבחרו תלמידים לכתוב סמינר מתוך רשימת הסמינרים הכלולים בהדגש הם יהיו חייבים בלימוד 20 נ"ז לפחות (בכללם 4 נ"ז בעבור כתיבת עבודת הסמינר).

בסיום הלימודים הסטודנטים יהיו זכאים לתואר ראשון במדע המדינה בציון הערה בגיליון הציונים בדבר השלמת לימודי הדגש במדיניות ובממשל.

היצע הקורסים עשוי להשתנות מדי שנה בהתאם לזמינות הקורס ושיקול הדעת של סגל המחלקה ויפורט בשנתון ובאתר הרישום.

**סיכום לימודי מדע המדינה בהדגש בפוליטיקה ובממשל**

|  |  |
| --- | --- |
| קורס חובה להדגש | 2 נ"ז |
| קורסי חובה כלליים[[1]](#footnote-1) | 28 נ"ז |
| שיעורי ליבה בהדגש | 4 נ"ז |
| קורסי ליבה בתואר | 2-6 נ"ז |
| שיעורי בחירה בהדגש[[2]](#footnote-2) | 8-12 נ"ז |
| סמינר – אופציונלי בהדגש זה | 8 נ"ז  |
| שיעורי אבני פינה | 4 נ"ז  |
| סה"כ | 60 נ"ז |

1. תלמידי ההדגש עשויים להיות פטורים מקורסי שיטות מחקר וסטטיסטיקה וכתיבה מדעית אם הקורסים נלמדים בחוגם השני. תלמידים שיהיו פטורים מקורסים אלו ישלימו את נקודות הזכות החסרות מבין קורסי הבחירה והליבה של המחלקה למדע המדינה. [↑](#footnote-ref-1)
2. תלמידי ההדגש יהיו רשאים לקחת כל קורס מתוך היצע קורסי הליבה של המחלקה ואלו יכללו במניין נקודות הבחירה להשלמת תואר בוגר במדע המדינה. [↑](#footnote-ref-2)